杨维桢
铁枪封万户至正壬辰七月二十日破贼于杭余尝
李铁枪，人之杰。
将之强，手持铁枪丈二长。
铁枪入手乌龙骧，龙精射之落搀抢。
皇帝十有二载秋七月，红凶西来寇西浙。
防关健儿走惶惶，铁枪一怒目眦裂。
十万赭衣暗城阙，铁枪乌龙去明灭。
须臾化作风雨来，净洗铜城满城血。
呜呼！殪猰貐，屠封狼，铁枪之锋无与当。
胡为将星昨夜坠昱关，铁枪一折天无光。
天无光，人伥伥，云台倚天云潜伤。
天子赠忠良，祠以血食冬青乡。
呜呼！归来乎？铁枪。